সরস্বতী পুজো নিয়ে ভুয়ো খবর সমাজমাধ্যমে! সতর্ক করল পুলিশ

ওয়েব ডেস্ক : শুক্রবার ছিল সরস্বতী পুজো (Saraswati Puja)। কিন্তু সেই পুজো নাকি পুলিশের (Police) তরফে নিষিদ্ধ করা হয়েছে! এমনই নাকি বেশ কিছু খবর ঘুরে বেড়াচ্ছিল সমাজমাধ্যমে (Social Media)। এমনই ঘটনা নাকি ঘটেছে বারাসাত (Barasat) পুলিশ জেলার অধীনে একটি স্কুলে। তা নিয়ে এবার বারাসত পুলিশের তরফে একটি বিবৃতি জারি করা হল।

সমাজমাধ্যমে জেলা পুলিশের তরফে একটি বিবৃতি (Statement) প্রকাশ করে বলা হয়েছে, “বারাসত পুলিশ (Barasat Police) জেলার অধীনে একটি স্কুলে সরস্বতী পুজো নিষিদ্ধ করা হয়েছে। এমন ভুয়ো ও বিভ্রান্তিকর দাবি সামাজিক মাধ্যমে ছড়িয়ে পড়ছে বলে জানাল পশ্চিমবঙ্গ পুলিশ। পুলিশ সূত্রে স্পষ্ট জানানো হয়েছে, এই ধরনের প্রচার সম্পূর্ণ ভিত্তিহীন এবং সামাজিক সম্প্রীতি বিঘ্নিত করার উদ্দেশ্যেই করা হচ্ছে।”

আরও খবর : গ্রাম পঞ্চায়েত সদস্যের বাড়িতে হামলা, ভাঙড়ে ব্যাপক উত্তেজনা!

পুলিশের তরফে জানানো হয়েছে, “কোনও ধর্মীয় আচার-অনুষ্ঠান নিষিদ্ধ করার বিষয়ে প্রশাসন বা পুলিশের (Police) পক্ষ থেকে কোনও নির্দেশ জারি করা হয়নি। শিক্ষাপ্রতিষ্ঠান সংক্রান্ত সিদ্ধান্ত সংশ্লিষ্ট প্রতিষ্ঠানের নিজস্ব নিয়মাবলি ও আইনগত কাঠামোর মধ্যেই নেওয়া হয়।”

এই পরিস্থিতিতে সাধারণ মানুষের কাছে পুলিশের আবেদন, ভুয়ো বা উসকানিমূলক কোনও পোস্ট শেয়ার না করতে। শুধুমাত্র নির্ভরযোগ্য ও প্রামাণ্য সূত্র থেকে তথ্য গ্রহণ করতে। এছাড়া বিভ্রান্তিকর বা উত্তেজনামূলক সোশাল মিডিয়া পোস্ট নজরে এলে তা পুলিশের কাছে রিপোর্ট করতে। সঙ্গে ওই বিবৃতিতে আরও বলা হয়েছে, সাম্প্রদায়িক সম্প্রীতি নষ্ট করার যেকোনও অপচেষ্টার বিরুদ্ধে ‘জিরো টলারেন্স’ নীতি অনুসরণ করা হবে। এই ধরনের ভুয়ো তথ্য ও কুপ্রচার বরদাস্ত করা হবে না। দোষীদের বিরুদ্ধে কঠোর আইনানুগ ব্যবস্থা নেওয়া হবে বলে হুঁশিয়ারি দিয়েছে পুলিশ।

দেখুন অন্য খবর :

The post সরস্বতী পুজো নিয়ে ভুয়ো খবর সমাজমাধ্যমে! সতর্ক করল পুলিশ first appeared on KolkataTV.