মুখ্যমন্ত্রীর কনভয় আটকে বিক্ষোভ! চাঞ্চল্য

ওয়েব ডেস্ক : বনগাঁয় (Bangaon) সভা সেরে ফেরার পথে বিক্ষোভের মাঝে আটকে পড়ল মুখ্যমন্ত্রী মমতা বন্দ্যোপাধ্যায়ের (Mamata Banerjee) কনভয়। জানা গিয়েছে, মর্গ থেকে চুরি গিয়েছে মৃতের চোখ। তা নিয়ে বিক্ষোভ দেখাচ্ছিলেন মৃতের বাড়ির পরিবারের সদস্যরা। তার মাঝেই আটকে পড়ে মুখ্যমন্ত্রীর কনভয়।

জানা যাচ্ছে, মৃতের নাম প্রীতম ঘোষ। বয়স ৩৪। তিনি বারাসতের (Barasat) বাসিন্দা। সোমবার দুর্ঘটনার শিকার হয়ে মৃত্যু হয়েছে তাঁর। এর পরেই তাঁর দেহকে পাঠানো হয়েছিল ময়না তদন্তের জন্য। কিন্তু অভিযোগ, প্রীতমের দেহ নিতে গিয়ে পরিবারের সদস্যরা দেখেন তাঁর একটি চোখ নেই। এর পরেই মর্গ থেকে চোখ চুরি গিয়েছে বলে বিক্ষোভ দেখাতে থাকেন পরিবারের সদস্যরা। যশোর রোডে বিক্ষোভ দেখাতে থাকেন মৃতের পরিজনরা।

আরও খবর : গুয়াহাটিতেও ভরাডুবির অপেক্ষায় টিম ইন্ডিয়া!

অন্যদিকে আজ বনগাঁ থেকে সভা করে যশোর রোড ধরেই ফিরছিল মুখ্যমন্ত্রী মমতা বন্দ্যোপাধ্যায়ের (Mamata Banerjee) কনভয়। আর সেই বিক্ষোভের মাঝেই আটকে পড়েন তিনি। আর তা দেখেই প্রথমে মৃতের পরিবারের সদস্যদের কাছে ডেকে নেন মুখ্যমন্ত্রী। তার পরেই পরিবারের একজনকে চাকরির আশ্বাস দেন তিনি। পাশাপাশি মৃতের পরিবারের সস্যদেরকে আর্থিক সাহায্য়ের কথাও ঘোষণা করেন তিনি। তার পরেই আবার কলকাতা উদ্দেশে রওনা দেয় তাঁর কনভয়।

তবে এই ঘটনা নিয়ে পরিবারের তরফে দাবি করা হয়েছে, মৃত দেহ নেওয়া সময় দেখা যায় প্রীতমের এক চোখ নেই। তবে হাসপাতালের (Hospital) তরফে দাবি করা হয়েছে, ইঁদুর নাকি ওই একটি চেখ নিয়ে গিয়েছে। হাসপাতালের আড়ালে অঙ্গ পাচার হচ্ছে বলেও অভিযোগ তোলেন তাঁরা। অবশ্য ঘটনার কথা জানতে পেরে তন্তের আশ্বাস দিয়েছেন মমতা। অভিযুক্তদের বিরুদ্ধে কঠোর পদক্ষেপ করা হবে বলেও জানিয়েছেন তিনি।

দেখুন অন্য খবর :

The post মুখ্যমন্ত্রীর কনভয় আটকে বিক্ষোভ! চাঞ্চল্য first appeared on KolkataTV.