সোমবার বারাসতে সভা অভিষেকের, ২ লক্ষ জমায়েত চাইছে তৃণমূল!

ওয়েব ডেস্ক : আসন্ন বিধানসভা নির্বাচন (West Bengal Assembly Election 2026)। তার জন্য প্রচারে নেমে পড়েছে শাসক দল। জেলায় জেলায় প্রচার শুরু করেছেন তৃণমূলের (TMC) সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। সোমবার বারাসতের (Barasat) কাছারি ময়দানে সভা করবেন তিনি। সেখান থেকে দলের নেতা-কর্মীদের কী বার্তা দেন সে দিকেই তাকিয়ে রয়েছে রাজনৈতিক মহল।

সভার জন্য জেলা তৃণমূলের চারটি সাংগঠনিক জেলা বারাসত, বনগাঁ, বসিরহাট বারাকপুর-দমদমে একাধিক কর্মিসভা ইতিমধ্যেই শেষ করেছেন দলীয় নেতৃত্ব। অন্যদিকে এদিনের সভায় ২ লক্ষ জমায়েত করতে চাইছে তৃণমূল। এদিন ব্যারাকপুর, মধ্যমগ্রাম, বারাসত, দমদম, রাজারহাট, বসিরহাট এবং বনগাঁ থেকে কর্মী সমর্থকরা পৌঁছবেন সভাস্থলে। এই সভার জন্য পুলিশের তরফেও বিশেষ কিছু ব্যবস্থা নেওয়া হয়েছে। পুলিশের তরফে বেশ কিছু জায়গায় গাড়ি রাখার ব্যবস্থা করা হয়েছে।

আরও খবর : ‘ভোটের পর মোদিকেও জয় বাংলা বলতে হবে’, চাপড়া থেকে সিঙ্গুরের বার্তার পালটা চ্যালেঞ্জ অভিষেকের

সূত্রের খবর, এদিন সভাতেও র‍্যাম্পে হাঁটবেন অভিষেক। সঙ্গে আরও দশ জন ভোটারকে হাঁটাতে পারেন তিনি। জানা যাচ্ছে, এসআইআর প্রক্রিয়ায় কামারহাটি, অশোকনগর, মধ্যমগ্রাম, বসিরহাট দক্ষিণ বিধানসভা এলাকার জীবিত কিন্তু কমিশনের তালিকায় মৃত ভোটারদেরকে র‍্যাম্পে হাঁটানো হতে পারে। এর পরে দলের কর্মীদের সঙ্গে চা চক্রে যোগ দিতে পারেন অভিষেক। সোমবার সভার আগেই প্রস্তুতি দেখতে গিয়েছিলেন মন্ত্রী রথীন ঘোষ, সাংসদ পার্থ ভৌমিক, জেলা পরিষদের সভাধিপতি নারায়ণ গোস্বামী।

জানা যাচ্ছে, ফেব্রুয়ারি মাসেই ভোটের নির্ঘন্ট দিতে পারে নির্বাচন কমিশন। ফলে এপ্রিলের প্রথম দিকেই ভোট হওয়ার সম্ভাবনা। কম দফায় এবার ভোট হতে পারে বলে সূত্রের খবর। তার আগে শাসক বিরোধীরা প্রচারে নেমে পড়েছে। সম্প্রতি মালদা ও সিঙ্গুরে সভা করেছেন প্রধানমন্ত্রী নরেন্দ্র মোদিও। অন্যদিকে, জেলাতে জেলাতে গিয়ে প্রচার করছেন ডায়মন্ড হারবারের সাংসদ অভিষেক বন্দ্যোপাধ্যায়ও (Abhishek Banerjee)।

দেখুন অন্য খবর :