আতঙ্কের নাম SIR! বারাসত থেকে কলকাতা কাজ ছাড়ছেন পরিচারিকারা

উত্তর 24 পরগনা, বারাসাত, ভক্তি দে: আতঙ্কের নাম SIR! এসআইআর ঘোষণা হতে না হতেই কলকাতা (Kolkata ) ও শহরতলীর আবাসনে থাকা পরিচারিকাদের দেখা মিলছে না। বারাসত (Barasat) থেকে কলকাতা পর্যন্ত বিভিন্ন বাড়িতে কাজে পরিচারিকার (Maid Servant)  কাজ করেন বনগাঁ (Bonga) ও হাসনাবাদ (Hasnabad) শাখার বিস্তীর্ণ এলাকার মহিলারা। প্রতিদিন তারা ট্রেনে আসেন সারাদিন কাজ করে বিকেলে বাড়ি ফেরেন। এস আই আর ঘোষণার সঙ্গে সঙ্গে অসংখ্য পরিচারিকা কাজ বন্ধ করে দিয়েছেন।

হাসনাবাদ ও বনগাঁ শাখার এই সমস্ত পরিচারিকার মূলত বাংলাদেশ থেকে আসা পরিবারের সদস্য। আর এই বনগাঁ ও বসিরহাট এলাকায় পরিচারিকার কাজে জড়িত মহিলারা এসআইআর এ নথি যোগাড় করতেও সিএ ক্যাম্পে যাচ্ছেন আর সে কারণেই পরিচারিকার কাজে যোগ দিতে পারছেন না। ফলে বিপাকে পড়েছেন বারাসত থেকে কলকাতা শহর ও শহরতলীর অসংখ্য বাসিন্দারা।

আরও পড়ুন- SIR: এনুমারেশন ফর্ম নিয়ে বিভ্রান্তি? কখন দেখাতে হবে নথি, জানাল কমিশন

উল্লেখ্য, নির্বাচন কমিশন বার বার আশ্বস্ত করছে। এসআইআর নিয়ে চিন্তার কোণও কারণ নেই। এটি একটি গণতান্ত্রিক প্রক্রিয়া। তাও মানুষের মধ্যে এক অজানা আতঙ্ক বাসা বেঁধেছে। বিশেষ করে এক শ্রেণির মানুষের মধ্যে ভয় ঢুকেছে, ভোটার তালিকায় নাম না থাকলে তাদের বাংলাদেশে চলে যেতে হবে। নির্বাচন কমিশন নিশ্চিত করেছে ২০০২ নাম থাকলে আর কোনও নথি দেখাবার প্রয়োজন নেই।

এই আতঙ্কেই অনেকে মধ্যে এক ভয় ঢুকেছে। হুগলির ডানকুনিতে ৬০ বছর বয়সি এক বৃদ্ধার হৃদরোগে আক্রান্ত হয়ে মৃত্যু হয়েছে। জানা গেছে, এসআইআর নিয়ে তৎপরতা বাড়তেই উদ্বিগ্ন হয়ে পড়েন তিনি। এর আগে উত্তর ২৪ পরগনার পানিহাটির প্রদীপ কর আত্মহত্যা করেন। বীরভূমের ইলামবাজারেও এক বৃদ্ধ আত্মঘাতী হয়েছেন এই এসআইআর আতঙ্কে!

দেখুন আরও খবর-

The post আতঙ্কের নাম SIR! বারাসত থেকে কলকাতা কাজ ছাড়ছেন পরিচারিকারা first appeared on KolkataTV.